વિદ્યાર્થી મિત્રો, ઉપર દર્શાવેલ તમામ ન્યૂઝ એ અફવા માત્ર છે જેમાંથી અમુક ન્યૂઝનું ખંડન થઇ ચુક્યુ છે, પાવાગઢ રોપ-વેના કિસ્સામાં આ પ્રકારની અફવા ફેલાવનારા પર પોલીસ ફરિયાદ પણ થઇ ચુકી છે. પોલીસ ભરતીના કિસ્સાની વાત કરીએ તો, 1-2 સેન્ટરના ડેટા જાણ્યા બાદ સ્પષ્ટપણે કહી શકાય છે કે શારીરિક ક્ષમતા પાસ કરેલ વિદ્યાર્થીઓનો આંકડો એ અફવા માત્ર છે. લેખિત પરીક્ષા બાબતમાં જોઇએ તો, ઓફિશીયલ જાહેરાતમાં સ્પષ્ટ લખ્યુ છે કે, PSI અને ASI બન્ને માટે કાયદાના પ્રશ્નપત્ર સિવાય કોમન પરીક્ષા લેવાનાર છે, ત્યારે બન્ને માટે અલગ અલગ તારીખોની અફવા ફેલાવનાર કોંચીંગ સેન્ટરના ‘સાહેબ’ ભુલ કરી ગયા હોય તેવુ જણાય છે. આવા સાહેબોએ સૌ પ્રથમ જાહેરાત આખી વાંચ્યા બાદ જ અફવા ફેલાવવી જોઇએ તેવી મારી વણમાંગી અને મફતની સલાહ છે. વ્હોટ્સએપ પર અમુક પ્રકારના જનરલ નોલેજના મેસેજ પર પણ વિશ્વાસ કરતા પહેલા બીજા સંદર્ભ પુસ્તકો સાથે સરખાવી લેવાની સલાહ આપવામાં આવે છે જેમકે, બજારમાં ફરતા એક મેસેજ અનુસાર કૉફી ઉત્પાદનમાં ભારત પાંચમા ક્રમે છે, જ્યારે હકિકતમાં ભારત છઠ્ઠા ક્રમે બિરાજમાન છે.